Կենդանաբանական թանգարան (Սանկտ Պետերբուրգ)

ՌԳԱ Կենդանաբանության ինստիտուտի Կենդանաբանության թանգարանը Ռուսաստանի ամենահիտ կենդանաբանական թանգարանն է։

Որպես առանձին միավոր, թանգարանը ձևավորվել է 1832 թվականին՝ Կունստկամերի ցուցանմուշներից անջատման շնորհիվ։ Ներկայումս մտնում է ՌԳԱ Կենդանաբանության ինստիտուտի կազմի մեջ։

Ցուցանմուշներ 
Ցուցադրվող նմուշների քանակը գերազանցում է 30 000-ը, ցուցասրահների ընդհանուր մակերեսը կազմում է 6 000 մ2՝ թանգարանը համարյա ամբողջությամբ զբաղեցնում է Կենդանաբանության ինստիտուտի երկրորդ հարկը և առաջին հարկի դահլիճները։
 Առաջին սրահում ներկայացված է միջատների ավելի քան 10 000 նմուշ, թիոտանիներ, կետանմաններ, այդ թվում՝ աշխարհում ամենամեծ կապույտ կետի ցուցանմուշը (27 մետր), ինչպես նաև Կունստկամերից բերված առացին ցուցանմուշները, որոնք գնվել են Պետրոս I-ի կողմից 1716 թվականին։
 Երկրորդ սրահում ցուցադրվում են ողնաշարավոր կենդանիների՝ ձկների, երկկենցաղների, սողունների և թռչունների ցուցափեղկեր։ Ներկայացված են նաև մոտ 3000 տարբեր տեսակի անողնաշարավորներ՝ սպունգներ, կորալներ, խեցգետնակերպեր, փափկամարմիններ և կենդանիների ու մարդու համար վտանգավոր մակաբույծներ։

 Երրորդ սրահը ամբողջությամբ նվիրված է կաթնասունների ցուցանմուշներին. սիստեմատիկ հավաքածուները զբաղեցնում են սրահի աջ հատվածը, իսկ ձախում և կենտրոնում ներկայացված են 89 տարբեր կենսաբանական խմբեր՝ տարբեր չափերի լանդշաֆտներ։ Այստեղ կան տարբեր ոչնչացած տեսակների յուրօրինակ ցուցանմուշներ՝ տասմանյան գայլ (խրտվիլակ և կմախք), ծովային կով (լավ պահպանված կմախք)։ Հատուկ արժեք ունի մամոնտների հավաքածուն։

Պատմություն
1896 թվականին սկսված տեղափոխության ժամանակ ավելի քան 5 տարի է պահանջվել, որ թանգարանը տեղափոխվի և վերակառուցվի։ 1901 թվականի փետրվարի 6-19-ը, վերջապես, ռուսական կայսր Նիկոլայ II-ի, թագավորական ընտանիքի անդամների և մեծաքանակ կառավարական պաշտոնյաների մասնակցությամբ թանգարանը վերաբացվեց։

1922 թվականի մայիսին գիտական կառույցի վիճակը գնահատելիս նրա փոխնախագահ՝ Վլադիմիր Ստեկլովը նշեց, որ Կենդանաբանական թանգարանի ցուցանմուշները փչանում են, գիտաշխատողների աշխատանքը և նոր ցուցանմուշները պատրաստումը դառնում է անհնար։

1941-1945 թվականներին Հայրենական Մեծ պատերազմի տարիներին ՌԳԱ-ի կենդանաբանության ինստիտուտի կոլեկտիվը ունեցավ հսկայական կորուստներ, որի մասին վկայում է թանգարանի մուտքի մոտ տեղադրված հուշատախտակը։

Ցուցանմուշները 1947-1954 թվականներին ենթարկվել են նկատելի փոփոխությունների, երբ թանգարանը գլխավորեց պրոֆեսոր Վ. Բ. Դուբինինը։ Ստուգվեցին բոլոր ցուցանմուշների իսկությունը, իսկ արդեն 1954-1964 թվականներին, երբ թանգարանը գլխավորեց Ա. Ի. Իվանովը կազմվեցին նոր պիտակներ։ Թանգարանը հետագայում գլխավորել է կենսաբանական գիտությունների դոկտոր Դ. Վ. Նաումովը (1964-1984), Ռ. Լ. Պոտապովը (1984-2006) և Ա. Ն. Տիխոնովը (2007-)։

Հայտնի խրտվիլակներ 
 Լիզետա՝ Պետրոս Առաջինի ձին,
 Տիգրան` Պետրոս առաջինի շունը։

Պատկերասրահ

Գրականություն
 Зоологический институт. 150 лет. (Скарлато О. А. — ред.) — Л: «Наука», 1982—243 с.
 Наумов Д. В. Зоологический музей АН СССР, Л., 1980. 112 с.

Ծանոթագրություններ

Հղումներ
 Պաշտոնական կայք
 Հավաքածուներ

Սանկտ Պետերբուրգի թանգարաններ
Բնագիտական թանգարաններ
Հնէաբանական թանգարաններ
1832 հիմնադրումներ
1832 հիմնադրված թանգարաններ